OpenLLM-France/wikimedia huggingface dataset:
# Domingo Fernández Navarrete

Domingo Fernández Navarrete (o Domingo Navarrete com se'l menciona moltes vegades en textos anglosaxons) fou un religiós dominicà i un important sinòleg espanyol del segle xviii.
Va néixer a Peñafiel (o Castrogèriz segons altres fonts), en la que actualment és la Comunitat Autònoma de Castella i Lleó. Fou ordenat sacerdot el 1630. Va ser catedràtic a la Universitat de Santo Tomàs de Manila.A les Filipines, on va arribar via Mèxic, hauria après el xinès gràcies als "sangleyes" (emigrants xinesos). El mot sangley prové del xinès "shangren" (comerciant o home de negocis). Va arribar a la Xina, com a missioner, el 1659. Va viure a Fujian i Zhejian. Al país asiàtic va romandre fins al 1664 quan la situació s'havia complicat fins al punt de ser i interrogat juntament amb altres missioners per les autoritats Qing. Després de diverses peripècies va arribar un dur viatge va arribar a Europa el 1672, arribant a Lisboa vestit com un xinès. Malgrat el tracte rebut sempre va mostrar una simpatia envers Xina. En el denominat “Controvèrsia dels ritus", que va enfrontar jesuïtes amb dominicans i franciscans va tenir un paper destacat, defensant l'acceptació de certs ritus autòctons a fi de facilitar la conversió dels xinesos. Va escriure dos importants volums (“Tratados” i “Controversia”) on donava a conèixer els seus punts de vista sobre Xina. A instàncies dels jesuïtes, la Inquisició va examinar els “Tratados" però va poder publicar-los amb omissions. Fou un dels dos grans traductors del xinès al castellà. A part d'establir paral·lelismes entre el pensament xinès i l'europeu, va traduir obres de filòsofs xinesos. Locke, Voltaire i Quesnay es van interessar pels seus escrits.

## Bibliografia

* Tratados Históricos, Políticos y Morales de la Monarquía de China de Domingo Navarrete (1676).
* The Chan's Great Continent. China in Western Mind de Jonathan D, Spence. Norton & Co. Inc. New York. 1998. ISBN 0393027473. Pàgs.36-41, 86, 98 i 187.

## Referències i enllaços externs

* http://cvc.cervantes.es/obref/china/fray_domingo.htm
* http://www.bdcconline.net/en/stories/n/navarrete-domingo-fernandez-de.php Arxivat 2014-10-12 a Wayback Machine.
# Dóbre (Crimea)

* Per a altres significats, vegeu «Dóbroie».
Dóbre (en (ucraïnès): До́бре) és un poble de la República Autònoma de Crimea a Ucraïna, que el 2021 tenia 3.848 habitants. Pertany al districte de Simferòpol.

## Referències

* ↑ «Об установлении границ поселка Айкаван, сел Ана-Юрт, Дружного, Ивановки, Строгановки, Трудового Трудовского сельского совета (Симферопольский район) Автономной Республики Крым». Arxivat de l'original el 2015-12-22. [Consulta: 14 desembre 2015].
* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Turó de l'Home (Badalona)

El Turó de l'Home és un petit turó a cavall dels termes municipals de Badalona i Tiana.
De 362,5 metres d'altitud, és on comença la serra on hi ha situades les muntanyes més altes del municipi badaloní. Al peu d'aquesta muntanya, hi ha la urbanització del Mas-Ram.

## Referències

* ↑ «turó de l’Home | enciclopedia.cat». [Consulta: 27 juny 2023].
* ↑ Institut Cartogràfic de Catalunya. Altituds preses del Mapa Topogràfic de Catalunya 1:10.000
# Donald Crombie

Donald Charles Crombie (Brisbane, 5 de juliol de 1942) és un guionista i director de cinema i televisió australià.
Va estudiar a l'Anglican Church Grammar School i es va graduar al National Institute of Dramatic Art.
Crombie va començar a treballar a la Commonwealth Film Unit el 1963. Ha dirigit llargmetratges, telemovies, mini-sèries, sèries de drama, documentals i comercials i també ha escrit guions de cinema i televisió. Crombie és membre del consell de l'AWG, ASDACS i ASDA i President d'ASDA durant 5 anys.

## Filmografia
### Cinema

* The Choice (1971)
* Caddie (1976)
* The Irishman (1978) (també guionista)
* Cathy's Child (1979)
* The Killing of Angel Street (1981)
* Kitty and the Bagman (1983)
* Playing Beatie Bow (1986)
* Rough Diamonds (1994) (també guionista)
* Selkie (2000)

### Televisió

* Do I Have to Kill My Child? (1976) (TV) (també guionista)
* "Cyclone Tracy" (1986) TV minisèrie
* The Heroes (1988) (TV)
* The Alien Years (1988) (TV)
* The Saint: Fear in Fun Park (1989) (TV)
* The River Kings (1991) TV minisèrie
* Heroes II: The Return (1991) (TV)
* The Feds: Terror (1993) (TV)
* "Time Trax" (1993–1994)
* "Flipper" (1995–1997)
* "Tales of the South Seas" (1998) TV series
* "McLeod's Daughters" (2001–2002)

### Altres

* Aircraft at Work (1966) (documental) (també guionista)
* Is Anybody Doing Anything About It? (1967) (curt) (també guionista)
* Sailor (1968) (documental)
* Top End (1968) (documental)
* Our Land Australia (1972) (documental) (també productor i coguionista)
* Who Killed Jenny Langby? (1974) (documental) (també coguionista)
* Robbery Under Arms (1985) (cinema i minisèrie)

## Referències

* ↑ Murray, Scott; (ed.). Australian Cinema. St.Leonards, NSW: Allen & Unwin/AFC, 1994, p. 321. ISBN 1-86373-311-6.
* ↑ Mason, James. Churchie: The Centenary Register. Brisbane, Australia: The Anglican Church Grammar School, 2011. ISBN 978-0-646-55807-3.
* ↑ «Adg.org.au – Crombie». Arxivat de l'original el 2013-04-19. [Consulta: 14 agost 2020].
# Castell d'Eišiškės

El Castell d'Eišiškės, construït com una fortalesa, probablement per entre els segles xiii i XIV, no es conserva res més que uns pocs vestigis arqueològics, estava situat a uns dos quilòmetres d'Eišiškės al camí que condueix Šalčininkai (Lituània).

## Història

Se sap que el castell, al segle xiv, va pertànyer al Gran Duc de Lituània Vytautas el Gran junt amb la seva esposa Anna de Lituània. Durant les lluites sostingudes el 1434 per Švitrigaila per aconseguir el poder del Gran Ducat, el castell va patir un incendi. Al segle xvi Segimon II August rei de Polònia i gran duc de Lituània (1548–1572) el va donar a Ivan Gornostajui, per la qual cosa des d'aleshores es coneix la zona amb el nom de Gornostajiskiu. A] la primera meitat del segle xix es va construir una estació de telègraf entre Sant Petersburg-Varsòvia (1830), unes restes d'aquesta edificació, de 15 x 10 metres encara romanen al lloc.
El castell consta d'una planta d'uns 110 x 85 m en una zona de 9.350 m². El lloc estava envoltat per tots cantons per una muralla de 4 m d'alçada, amb un fossat de 4 m de profunditat i 25 m d'amplada. Tant el dic i rasa es troben coberts per pins. Existeix un sistema estructural de 8 m de diàmetre circular o octogonal segurament d'una torre associada a tipus de defensa del segle xiii. Aquest castell va ser com un prototip del castell de Medininkų.
* Restes de muralla
* Restes de la porta del castell
* lloc del castell
* Restes de l'edifici del telègràf

## Vegeu també

* Llista de castells de Lituània

## Referències

* 1 2 «Eišiškių piliakalnis» (en lituà). Arxivat de l'original el 2008-03-07. [Consulta: 24 setembre 2013].
* ↑ Adolfas Tautavičius. Eišiškių pilis. Visuotinė lietuvių enciklopedija, T. V (Dis-Fatva). – Vilnius: Mokslo ir enciklopedijų leidybos institutas, 2004. 50 p.
# Grua australiana

La grua brolga o grua australiana (Antigone rubicunda) és una espècie d'ocell de la família dels grúids (Gruidae) que habita pantans i camps inundats del sud de Nova Guinea i nord i est d'Austràlia.

## Referències

* ↑ Grua brolga o grua grisa australiana a CERCATERM Rev. 14/02/2012
# Antonio Moreno Carrasco

Antonio Moreno Carrasco (Alacant, 1951 - València, 2004) fou un polític valencià, diputat a les Corts Valencianes en la III, IV i V Legislatures.

## Biografia

Llicenciat en Dret, treballà com a funcionari en l'INSALUD. Militant del PSPV-PSOE, en fou subsecretari de l'Agrupació Socialista d'Alacant, secretari d'organització de l'Alacantí. Fou elegit regidor de l'ajuntament d'Alacant a les eleccions municipals espanyoles de 1983 i 1987, en aquestes darerres com a portaveu del grup municipal socialista. Posteriorment fou elegit diputat a les eleccions a les Corts Valencianes de 1991, 1995, 1999 i 2003. De 1999 a 2003 fou vicepresident segon de la Mesa de les Corts Valencianes i vicepresident segon de les Comissions de Reglament, de Peticions, de Govern Interior i d'Estatut dels Diputats.
En 1997 va intentar desbancar infructuosament Joan Lerma de la secretaria general del PSPV-PSOE. Va morir sobtadament d'un atac de cor a casa del seu fill el 17 de maig de 2004 després d'haver estat proposat com a adjunt al Sindic de Comptes.

## Referències

* ↑ Fitxa de les Corts Valencianes Arxivat 2016-03-03 a Wayback Machine., V Legislatura
* ↑ El diputado del PSPV Antonio Moreno fallece a los 53 años, El País, 18 de maig de 2004
* ↑ Las Corts homenajean y velan al diputado socialista Antonio Moreno Carrasco, ABC, 19 de maig de 2004
# Isoperla nanchana

Isoperla nanchana és una espècie d'insecte plecòpter pertanyent a la família dels perlòdids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Referències

* ↑ Banks, 1906. Ent. News 17:175. «Enllaç».
* ↑ uBio (anglès)
* ↑ Navàs, 1922. Mem. R. Acad. Cienc. Artes Barcelona 3 17(15):383-400.
* ↑ Catalogue of Life (anglès)
* ↑ Plecoptera Species File (Version 1.1/4.0) (anglès)

## Bibliografia

* Illies, 1966. Das Tierreich 82:411.

## Enllaços externs

* Encyclopedia of Life (anglès)
* Perlodidae Species Listing (anglès)
# Mormia villosa

Mormia villosa és una espècie de dípter pertanyent a la família dels psicòdids present al territori de l'antiga República Federal Socialista de Iugoslàvia.

## Referències

* ↑ Enderlein, G., 1935. Zur Klassifikation der Psychodinen. Sber. Ges. Naturforsch. Freunde Berlin, 1935, 248. «Enllaç». Arxivat de l'original el 2014-05-25. [Consulta: 7 maig 2012].
* ↑ uBio (anglès)
* 1 2 Krek, S., 1972. Quelques larves et imagos de Diptères Psychodidae trouvées en Yougoslavie. Annales de la Société Entomologique de France (N.S.). 8 (2):423-440.
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)
* ↑ A Pan-European Species directories Infrastructure (PESI) (anglès)
* ↑ Fauna Europaea Arxivat 2016-03-03 a Wayback Machine. (anglès)

## Enllaços externs

* BioLib (anglès)
* ION (anglès)
# Raymond de Sauvetat

Francis Raymond de La Sauvetat o Raimon de Toledo va ser bisbe d'Osma des de 1109 fins a 1125 i Arquebisbe de Toledo des de 1125 fins a 1152. Era un monjo benedictí, nascut a Gascunya vers l'any 1080.
Va venir a Espanya molt jove, reclamat per Bernat de Cluny, també arquebisbe de Toledo de qui va ser successor. A Toledo va completar la seva formació religiosa, fins al 1109 en què va ser consagrat bisbe d'Osma. El 1111 va ser tancat a la presó per Alfons I d'Aragó, després que aquest ocupés Castella a conseqüència de l'oposició dels clergues i els nobles castellans a les seves núpcies amb Urraca I de Castella. L'any 1124, a la mort de Bernat de Cluny, va ser escollit per ocupar la seu toledana, nomenament que va ser ratificat pel papa Honori II el 30 de novembre de 1125. Durant el seu pontificat es van traduir nombroses obres científiques, filosòfiques i religioses àrabs al llatí.
Va morir el dia 20 d'agost del 1152.

## Referències

* ↑ «Raymond de Sauvetat». Gran Enciclopèdia Catalana. Barcelona: Grup Enciclopèdia Catalana.
* ↑ Mühlek, 1994.
* 1 2 Díaz Díaz, 1998, p. 619.
* ↑ Henriet, Patrick «Hagiographie et historiographie en Péninsule Ibérique (XI-XIIIesiècles). Quelques remarques» (en francès). Cahiers de linguistique hispanique médiévale, N°23, 2000, pàg. 71 [Consulta: 6 juny 2014].
* ↑ Domingo Gundisalvo li dedica una de les seves traduccions.

## Bibliografia

* Díaz Díaz, Gonzalo. «Raymund de Toledo». A: Hombres y documentos de la filosofía española (en castellà). vol. 6, 1998. ISBN 9788400077570.
* González Palencia, Ángel. El arzobispo Don Raimundo de Toledo y la escuela de traductores. Labor. Barcelona, 1942. (castellà)
* Mühlek, Karl «Raimund von Toledo» (en alemany). Biographisch-Bibliographisches-Kirchenlexicon [Múnic], vol. VII, 1994, pàg. col. 1286-1287 [Consulta: 10 novembre 2012 (2012-11-10)].
# Rajoleria de la plaça de les Bruixes

La Rajoleria de la plaça de les Bruixes és una obra de Rubió (Anoia) inclosa a l'Inventari del Patrimoni Arquitectònic de Catalunya.

## Descripció

Forn d'obra probablement utilitzat per a l'ampliació i restauració de l'església de Santa Maria de Rubió durant els segles xvi i xvii. Situat al paratge de la Plaça de les Bruixes sota mateix del poble de Rubió. Els fenòmens geològics i l'acció erosiva ha possibilitat deixar al descobert un tall transversal que permet observar la cambra de cocció, la graella i el canó el qual està colgat de sediments. L'aparença del forn, per l'indret on es troba com pels materials del qual està constituït, fa pensar en que es tracta d'un element arquitectònic molt antic.

## Referències

* ↑ «Rajoleria de la plaça de les Bruixes». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 31 octubre 2018].
# Rajoleria de Prats

La Rajoleria de Prats és una obra de Prats i Sansor (Baixa Cerdanya) inclosa a l'Inventari del Patrimoni Arquitectònic de Catalunya.

## Descripció

Rajoleria situada a la Costa de Sant Martí al Prats i Sansor. Edifici de planta rectangular i dos pisos que ha estat objecte de constants intervencions al llarg dels anys. Els murs del forn són de maçoneria i el fontal i les dues boques són de maó vist i pedra sense treballar. Té un estat de conservació mitjà. Es mantenen elements antics del forn. L'edifici però té moltes parts reformades durant la segona meitat del segle xx. Part del cobert o magatzem té força mal estat de conservació, amb part de la teulada ensorrada. Cal destacar que encara s'hi troben rajoles, teules i maons pendents de fer la cuita, a la part de l'edifici que es dedicava a al forn. Va deixar de funcionar durant els anys 70 aproximadament. A partir d'aquí, la Rajoleria de Prats ha quedat en desús i abandonada. Dins del magatzem hi trobem diverses eines manuals, així com gran quantitat de motllos per a la fabricació de teules, maons i rajoles.

## Referències

* ↑ «Rajoleria de Prats». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 6 febrer 2019].
# República d'Obrers i Camperols d'Astúries

La República d'Obrers i Camperols d'Astúries (de vegades, també denominada com a República Socialista d'Astúries) va ser el règim polític que es va organitzar a la part central d'Astúries en el període que comprèn des del 5 d'octubre de 1934, data en què es va iniciar la Revolució d'Astúries, al 18 d'octubre d'aquest mateix any, data en què els treballadors asturians es van rendir a l'exèrcit de la Segona República Espanyola, sota el govern dels Radicals de Lerroux i la CEDA.

## Referències

* ↑ Hugh Thomas, La Guerra Civil Española, pàg. 161
* ↑ «L'Ochobre Roxu asturianu pola República Socialista Federal cumple'l so 70 Aniversariu» Mundo Obrero n'Internet
# Relació transitiva

En matemàtiques, la transitivitat és una propietat que pot tenir una relació binària. Una relació R sobre un conjunt A és transitiva quan es compleix que sempre que un element es relaciona amb un segon i aquest segon amb un tercer, llavors el primer també es relaciona amb el tercer.
Expressat més formalment:
    $\forall a,b,c\in A:\quad aRb\land bRc\Longrightarrow aRc$

## Exemples
### Relacions d'ordre en els naturals

Un exemple de relació binària transitiva, en el conjunt $\mathbb {N}$ dels nombres naturals, és la relació «menor o igual que» ($\leq$):
    $\forall a,b,c\in \mathbb {N} :\quad a\leq b\land b\leq c\Longrightarrow a\leq c$
Per exemple:
    $2,5,7\in \mathbb {N} :\quad 2\leq 5\land 5\leq 7\Longrightarrow 2\leq 7$
En general les relacions d'ordre (ser menor, major, igual, menor o igual, major o igual) són transitives.

### Divisibilitat de naturals

El mateix és cert amb la relació «divideix a», en el conjunt dels nombres naturals:
    $\forall a,b,c\in \mathbb {N} :\quad a|b\land b|c\Longrightarrow a|c$
Per tot $a,b,c\in \mathbb {N}$, si a és divisor de b i b és divisor de c, llavors a és divisor de c. Per exemple, donat que 3|12 (3 divideix 12) i 12|48 (12 divideix 48), la transitivitat estableix que 3|48 (3 divideix 48).

## Referències

* ↑ «Transitive Relations - Definition, Examples, Properties» (en anglès). [Consulta: 26 gener 2022].
* ↑ «Transitive Relation». [Consulta: 26 gener 2022].
* ↑ «Transitive relation - Encyclopedia of Mathematics». [Consulta: 29 gener 2022].

## Vegeu també

* Relació binària
* Relació d'equivalència
* Relació d'ordre
# Relació simètrica

En matemàtiques, una relació binària R sobre un conjunt X és simètrica si es compleix que per a tot a i b de X si a està relacionat amb b llavors també b està relacionat amb a.
En notació matemàtica s'escriu:
    $\forall a,b\in X,\ aRb\Rightarrow \;bRa.$
Nota: Simetria no és exactament el contrari d'antisimetria (aRb i bRa implica b = a). Hi ha relacions que són tant simètriques com asimètriques (la igualtat i les seves subrelacions, incloent-hi, la relació buida el que és una veritat vàcua), hi ha relacions que no són ni simètriques ni asimètriques (divisibilitat), hi ha relacions que són simètriques i no asimètriques (relació de congruència sobre els mòdul n), i hi ha relacions que no són simètriques però són asimètriques ("més petit o igual que").

## Propietats que contenen la relació simètrica

Relació d'equivalència - Una relació simètrica que també és transitiva i reflexiva.

## Exemples

* "estar casat amb" és una relació simètrica, mentre que "és més petit que" no ho és.
* "és igual a" (igualtat)
* "... és senar i ... també és senar":

## Vegeu també

* Simetria
* Simetria en matemàtiques
* Relació asimètrica
* Relació antisimètrica
# Red Iberoamericana de Terminología

La Red Iberoamericana de Terminología (RITerm), creada el 1988, és una xarxa d'intercanvi i de treball a l'àrea de la terminologia. RITerm té per objectiu establir un canal de cooperació entre els seus membres per consolidar les terminologies als països de parla castellana i portuguesa.

## Àrees en les que actua el RiTerm

* Recopilació i intercanvi d'informació terminològica i factogràfica entre els membres de la xarxa a fi de fomentar la compatibilitat entre sistemes, formats, instruments metodològics, etc., a l'àrea de la terminologia.
* Cooperació per a la planificació i el desenvolupament de projectes relacionats amb l'àrea de la terminologia i/o enginyeria del coneixement, bancs de dades terminològiques, lexicogràfics, textuals, etc., lingüística computacional, informàtica aplicada a la terminologia, planificació terminològica, etc.
* Creació d'un banc de dades terminològiques per a la regió.
* Col·laboració als programes de formació en terminologia dels membres de la Xarxa, per promoure el desenvolupament i la difusió de la terminologia com a disciplina (mitjançant programes acadèmics, pasanties, trobades, butlletins informatius, etc.).
* Realització d'un Simposi de Terminologia, amb una periodicitat de dos anys, organitzat conjuntament amb l'Assemblea General (Caracas-1988, Brasília-1990, San Millán de la Cogolla-1992, Buenos Aires-1994, Mèxic D.F.-1996, l'Havana-1998). El VII Simposi Iberoamericà de Terminologia va tenir lloc a Lisboa, Portugal, al novembre de 2000; el VIII a Cartagena d'Índies, Colòmbia, al novembre de 2002; l'IX a Barcelona, Espanya, al novembre de 2004; el X a Montevideo, Uruguai, a l'octubre de 2006; i el XI a Lima, Perú, a l'octubre de 2008.

## Debat Terminològic

RITerm publica igualment la revista Debat Terminològic que pretén ser un mitjà de difusió i intercanvi d'idees relacionades amb la terminologia entre els membres d'aquesta xarxa.

## Referències

* ↑ RITerm 2018: XVI Simposio de la Red Iberoamericana de Terminología
* ↑ Que somos? al web RITerm
* ↑ Acciones realizadas por la Unión Latina en 2008 en favor de la Red Iberoamericana de Terminología
* ↑ V Simposio Iberoamericano de Terminología. Asamblea General de la Red Iberoamericana de Terminología
* ↑ RITerm 2012: la Red Iberoamericana de Terminología celebra su XIII simposio en Alicante
# Rana areolata

Rana areolata és una espècie de granota que viu a l'àrea compresa entre els estats nord-americans d'Indiana, Nebraska, Texas i Mississipi.
Està amenaçada d'extinció per la pèrdua del seu hàbitat natural.

## Subespècies

* Rana areolata areolata (Baird i Girard, 1852)
* Rana areolata circulosa (Davis and Rice, 1883)

## Referències

* Hillis, D.M., Frost, J.S.,& Wright, D.A. (1983): Phylogeny and biogeography of the Rana pipiens complex: A biochemical evaluation. Systematic Zoology' 32: 132-143.
* Hillis, D.M. (1988): Systematics of the Rana pipiens complex: Puzzle and paradigm. Annual Review of Systematics and Ecology 19: 39-63.
* Hillis, D.M. & Wilcox, T.P. (2005): Phylogeny of the New World true frogs (Rana). Mol. Phylogenet. Evol. 34(2): 299–314. doi:10.1016/j.ympev.2004.10.007 Text complet en PDF. Arxivat 2008-05-28 a Wayback Machine..
* Hillis, D. M. (2007) Constraints in naming parts of the Tree of Life. Mol. Phylogenet. Evol. 42: 331–338.
* Iowa Herpetology: Rana areolata. Arxivat 2006-06-21 a Wayback Machine.
* Amphibian Species of the World: Rana areolata.
* IUCN Red List of Threatened Species: Rana areolata. Accedit a data 19 d'abril del 2008.
# Regresa El Cepa

Regresa el Cepa és una pel·lícula documental espanyola del 2019 coescrita i dirigida per Víctor Matellano en base a la investigació duta a terme per Emeterio Díaz Puertas al seu llibre Golpe a la Transición: El secuestro de El crimen de Cuenca, sobre les incidències del rodatge de la pel·lícula El crimen de Cuenca.

## Sinopsi

El 1979, fa quaranta anys, la directora Pilar Miró rodava El crimen de Cuenca, que serà després segrestada militarment i la seva directora processada per suposades injúries a la guàrdia civil. Una pel·lícula que més tard es convertirà en un dels grans èxits del cinema espanyol i la seva estrena en un exemple d'avanç de la democràcia i de la llibertat d'expressió. Com en el cas real i en la pel·lícula, “El Cepa” torna per explicar-ho.
L'actor que va interpretar "El Cepa" a la pel·lícula de Pilar Miró, Guillermo Montesinos, torna als llocs de rodatge quaranta anys després, els reals del "Cas Grimaldos", per a trobar-se amb els veïns. La seva visita serveix de fil conductor del documental en el qual seran entrevistats especialistes, juristes, ex responsables institucionals, guionistes, membres de l'equip i actors de la pel·lícula de Pilar Miró com Mercedes Sampietro o Héctor Alterio.

## Crítiques

| « | "Un marc narratiu que no aconsegueix transcendir el to massa didàctic de la veu en off. No caldria veure aquí arqueologia cinèfila, sinó l'obertura d'un debat." | » |
| — Jordi Costa: Diari El País |||
| « | "Un documental que rememora la memòria convulsa d'una època crucial per a l'assentament de la democràcia espanyola. (…) Puntuació: ★★★ (sobre 5)" | » |
| — Beatriz Martínez: Diario El Periódico |||

## Nominacions

Ha estat nominada al millor documental de les Medalles del Cercle d'Escriptors Cinematogràfics de 2019.

## Referències

* ↑ Crítica de 'Regresa El Cepa' a Fotogramas
* ↑ Regresa el Cepa: La penúltima censura, El País, 23 de maig de 2019
* ↑ 'Regresa El Cepa': la memoria del miedo, El Periódico, 23 de maig de 2019
* ↑ Nominaciones a la 75 edición de las Medallas del CEC Arxivat 2020-01-14 a Wayback Machine., accioncine.es, 3 de gener de 2020

## Enllaços externs

* Tràiler a Dailymotion.